《梅花疑是君》
宋代·林希逸

欲访春消息，寒花昨夜开。思君如在眼，使我亦疑梅。

蕊冷于人意，窗开露粉腮。欲同渠索笑，还似子归来。

兰室因香讶，冰肌助我猜。一枝聊寄与，何日共持杯。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。